**ΕΛΛΗΝΙΚΗ ΔΗΜΟΚΡΑΤIA**  **Χαϊδάρι: 04 /04/2019**

 **Αριθ. Πρωτ: 6745**

 **ΔΗΜΟΣ ΧΑΪΔΑΡΙΟΥ**

**ΠΕΡΙΛΗΨΗ ΔΙΑΚΗΡΥΞΗΣ ΕΠΑΝΑΛΗΠΤΙΚΟΥ ΣΥΝΟΠΤΙΚΟΥ ΔΙΑΓΩΝΙΣΜΟΥ**

Ο Δήμαρχος Χαϊδαρίου προκηρύσσει Επαναληπτικό Συνοπτικό Διαγωνισμό, σύμφωνα με τις διατάξεις του Ν. 4412/2016, για την «**Προμήθεια** **υγρών καυσίμων κίνησης οχημάτων & μηχανημάτων του Δήμου Χαϊδαρίου για το έτος 2019»,** με κριτήριο το προσφερόμενο μεγαλύτερο ποσοστό έκπτωσης σε μονάδες επί τοις εκατό (%) επί της νόμιμα διαμορφούμενης μέσης τιμής λιανικής πώλησης αντίστοιχου ΚΑΥΣΙΜΟΥ κατά την ημέρα παράδοσης, όπως διαμορφώνεται από το Παρατηρητήριο Τιμών Υγρών Καυσίμων του Υπουργείου Ανάπτυξης και Ανταγωνιστικότητας στην Περιφερειακή Ενότητα της ζητούμενης προμήθειας για κάθε ΤΜΗΜΑ και κάθε ΕΙΔΟΣ ΚΑΥΣΙΜΟΥ. Το ποσοστό έκπτωσης μπορεί να είναι και αρνητικό, χωρίς να υπερβαίνει το 5% . Όλες οι αναλυτικές πληροφορίες, περιλαμβάνονται στην υπ’ αρ. πρωτ. 6744/04- 04 - 2019 Διακήρυξη του Διαγωνισμού και στην υπ’ αριθμ. 2/2019 Μελέτη της Δ/νσης Προστασίας & Ελέγχου Περιβάλλοντος του Δήμου.

Η προμήθεια έχει συνολικό προϋπολογισμό πενήντα εννέα χιλιάδων τριακοσίων ενενήντα επτά Ευρώ και έντεκα λεπτών **(59.397,11 €)** συμπεριλαμβανομένου του Φ.Π.Α. 24%. Η προμήθεια είναι εγγεγραμμένη στον προϋπολογισμό του οικονομικού έτους 2019 (Κ.Α.: 20.6641.0001 & 20.6641.0007).

Τα προς προμήθεια είδη κατατάσσονται στους ακόλουθους κωδικούς του Κοινού Λεξιλογίου δημοσίων συμβάσεων (CPV) :

|  |  |  |  |  |  |
| --- | --- | --- | --- | --- | --- |
| **ΟΜΑΔΑ** | **ΤΜΗΜΑ** | **ΚΩΔΙΚΟΣ CPV** | **ΚΩΔΙΚΟΣ ΕΞΟΔΩΝ Π/Υ ΕΤΟΥΣ 2019** | **ΠΕΡΙΦΡΑΦΗ ΤΗΣ ΟΜΑΔΑΣ** | **ΠΡΟΥΠΟΛΟΓΙΣΘΕΙΣΑ ΔΑΠΑΝΗ ΜΕ ΦΠΑ 24% ΓΙΑ ΤΟ ΕΤΟΣ 2019 (€)** |
| **ΟΜΑΔΑ A** | **1** | **09134200-9** | 20.6641.0001 | ΠΕΤΡΕΛΑΙΟ ΚΙΝΗΣΗΣ | 49.398,06 € |
| **2** | **09132100-4** | 20.6641.0007 | ΒΕΝΖΙΝΗ ΑΜΟΛΥΒΔΗ | 9.999,05 € |

**Δικαίωμα συμμετοχής στο διαγωνισμό έχουν:**

(α) τα φυσικά ή νομικά πρόσωπα που λειτουργούν νόμιμα στην Ελλάδα ή σε άλλο κράτος μέλος της Ευρωπαϊκής Ένωσης (Ε.Ε.) ή του Ευρωπαϊκού Οικονομικού Χώρου (Ε.Ο.Χ.) ή σε τρίτες χώρες που έχουν υπογράψει τη Συμφωνία Δημοσίων Συμβάσεων του Παγκόσμιου Οργανισμού Εμπορίου ή διμερείς σχετικές συμφωνίες με την Ε.Ε. και δραστηριοποιούνται επαγγελματικά στο αντικείμενο της παρούσης.

(β) ενώσεις προσφερόντων που υποβάλλουν κοινή προσφορά, εφόσον δραστηριοποιούνται επαγγελματικά στο αντικείμενο της παρούσης

(γ) συνεταιρισμοί, εφόσον δραστηριοποιούνται επαγγελματικά στο αντικείμενο της παρούσης

(δ) κοινοπραξίες προσφερόντων, εφόσον δραστηριοποιούνται επαγγελματικά στο αντικείμενο της παρούσης

Οι ενώσεις και οι κοινοπραξίες δεν υποχρεούνται να λάβουν ορισμένη νομική μορφή προκειμένου να υποβάλουν προσφορά. Η επιλεγείσα ένωση ή κοινοπραξία υποχρεούται να πράξει τούτο εάν κατακυρωθεί σε αυτή ο διαγωνισμός εφόσον η λήψη ορισμένης νομικής μορφής είναι αναγκαία για την ορθή εκτέλεση της σύμβασης.

**Οι προσφορές θα συνταχθούν στην ελληνική γλώσσα.**

Το πλήρες κείμενο της Διακήρυξης, της Περίληψή της και των έντυπων των Τεχνικών Προδιαγραφών, των Οικονομικών Προσφορών και του Τυποποιημένου Εντύπου Υπεύθυνης Δήλωσης, **θα αναρτηθούν στην ιστοσελίδα του Δήμου**, στη δ/νση [www.haidari.gr](http://www.haidari.gr) (Διαγωνισμοί Προμηθειών/Έργων). **Οι ενδιαφερόμενοι μπορούν να λάβουν γνώση** και να προμηθευτούν τα παραπάνω έγγραφα από την ιστοσελίδα ή να απευθυνθούν **στο ΤΜΗΜΑ ΠΡΟΜΗΘΕΙΩΝ, της Δ/νσης Οικ/κων Υπηρεσιών του Δήμου (2ος όροφος), επί της οδού** Στρ. Καραϊσκάκη 138 & Επαύλεως**,** Τηλέφωνο: 2132047317,-318, FΑΧ: 210 – 5323635, e-mail: atsakona@haidari.gr, όλες τις εργάσιμες ημέρες και ώρες.

Το πλήρες κείμενο της διακήρυξης **θα αναρτηθεί στο ΚΗΜΔΗΣ** την 04/04/2019 και θα παραμείνει αναρτημένο μέχρι την 17/04/2019 ημερομηνία υποβολής των προσφορών.

Η παρούσα θα δημοσιευθεί **σε τοπική εφημερίδα.**

 **Ο ΔΗΜΑΡΧΟΣ**

**Εσωτερική Διανομή:**

1.Επιτροπή Διενέργειας Διαγωνισμού

 **ΜΙΧΑΛΗΣ ΣΕΛΕΚΟΣ**